केन्या में अब तक 201 शव मिले, पहले बच्चों और औरतों को मरने के आदेश दिए
Kenya priest told Followers to Starve to Meet Jesus, 201 dies in mass suicide केन्या में कब्रों से मिलने वाले शवों की संख्या 201 पहुंच गई है। अदालत ने गुड न्यूज इंटरनेशनल चर्च के पादरी पॉल मैकेंजी को जमानत देने से इनकार कर दिया है।
केन्या में भूखे रहकर मास सुसाइड करने वालों की संख्या 201 पहुंच गई है। अदालत ने गुड न्यूज इंटरनेशनल चर्च के पादरी पॉल मैकेंजी को जमानत देने से इनकार कर दिया है। पादरी पर आरोप है कि उसने अपने अनुयायियों को बच्चों और खुद को मौत के घाट उतारने का आदेश दिया था, ताकि वे दुनिया के अंत से पहले स्वर्ग जा सकें और उनकी जीजस से मुलाकात हो सके।
न्यूयॉर्क टाइम्स की रिपोर्ट के मुताबिक मास सुसाइड के लिए पहले बच्चों और महिलाओं को तैयार किया गया था। उन्हें तपती धूप में कुछ भी खाए-पीए बिना बैठे रहने के कहा गया था।हालांकि, पादरी ने लोगों को उकसाने की बात से इनकार किया है और कहा है कि उसने 2019 में चर्च बंद कर दिया था।
कई शवों से अंग भी निकाले गए
पुलिस के मुताबिक, फोरेंसिक टीम शनिवार को 22 शवों को निकालने में सफल रही है। एक और संदिग्ध को भी गिरफ्तार किया गया है। पुलिस ने शवों के डीएनए सैंपल भी जुटाए हैं, ताकि यह साबित हो सके कि मौत भूखे रहने की वजह से ही हुई है। इससे पहले एएफपी ने अदालत के दस्तावेजों के हवाले से बताया था कि 112 शवों की जांच की गई।
इनमें से कुछ के अंग गायब थे। शाखोला केन्या की मौजूदा सरकार पूरी तरह से सकते में है, क्योंकि एक देश जो खुद को अफ्रीका के सबसे आधुनिक और स्थिर देशों में से एक होने का दावा करता है, वहां कई लोगों ने जीवन की बहुत बुनियादी जरूरतों के ऊपर भूखा रहकर मरने का चुनाव किया।